"என்கூடவே வேலையை விட்டுட்டு நண்பர் சிவக்குமாரும் வந்தார். ரெண்டு பேரும் சேர்ந்து இயற்கை விவசாயம் செய்ய ஆரம்பிச்சோம். முதல்முதலா 70 சென்ட்ல தக்காளி, கத்தரி, முள்ளங்கி, கீரைனு விவசாயம் செய்ய ஆரம்பிச்சோம். ஆரம்பத்துல விற்பனை செய்யுறப்போ இயற்கை விவசாயப் பொருளுக்கு ஏத்த விலை கிடைக்கல. அதனால நாங்களே எங்க பொருட்களை விற்பனை செய்யணும்னு முடிவு செஞ்சோம். 2014-ம் வருஷம் செய்யாறு பஸ் ஸ்டாண்டுக்கு பக்கத்துல இயற்கை அங்காடி ஆரம்பிச்சோம். அதுமூலமா எங்களோட காய்கறிகளை நாங்களே விற்பனை செஞ்சோம். அப்புறமா என் நண்பர் சிவக்குமார் சொந்த ஊருக்குப் போயிட்டார். நான் ஒருத்தனா காய்கறி விவசாயம் செய்யுறப்போ ரொம்ப கஷ்டமா இருந்துச்சு. அப்போதான் பாரம்பர்ய நெல் விதைக்கலாம்னு யோசனை தோணிச்சு. அதனால மாப்பிள்ளை சம்பா, சீரக சம்பா நெல் வகைகளையும், நிலக்கடலை, எள்னு பயறு வகைகளையும் விதைக்க ஆரம்பிச்சேன். அதுல கிடைச்ச அரிசியை என்னோட இயற்கை அங்காடி மூலமா விற்பனை செய்வேன். நிலக்கடலை மற்றும் எள்ளை எண்ணெயா மாத்தியும் அங்காடி மூலமா கொடுத்துடுவேன். சில நண்பர்கள் கொரியர் மூலமாவும் கேட்பாங்க, அவங்களுக்கும் கொடுத்துடுவேன்.